Kameni reljef sa grbom grada Bihaća
<s>Kameni reljef sa grbom grada Bihaća jedan je od rijetkih očuvanih primjera grbova bosanskohercegovačkih gradova izvedenih u reljefu.</s><s>Proglašen je za nacionalni spomenik BiH.</s>

<s>Historija 
Otkriven je prilikom sanacije i čišćenja rezervoara za vodu 2008. godine, u bihaćkom naselju Žegar.</s><s>Izgradnja rezervoara završena je 1907. godine.</s>

<s>Kako je riječ o novom nalazu, tek predstoji njegova naučna valorizacija.</s><s>Ne postoje podaci o tome kada je grb napravljen, niti koja je bila njegova prvobitna lokacija.</s><s>U projektnoj dokumentaciji za izgradnju vodoopskrbnog sistema, nema podataka o ugradnji kamenog reljefa sa grbom u podzid rezervoara, te se pretpostavlja da je reljef ugrađen kasnije.</s>

<s>Opis 
Reljef je izrađen od kamena bihacita, vrste laparastog krečnjaka iz okoline Bihaća.</s>

<s>Veličina ploče bihacita koja nosi reljef sa grbom iznosi 60 × 50 cm, debljina osnovne ploče iznosi 11,5 cm, dok je dimenzija samog reljefa iznad ravni ploče 7,5 cm.</s><s>U središtu štita prikazane su tri kule na ostrvu, od kojih je središnja nešto viša u odnosu na druge dvije.</s><s>Jedno od mogućih ikonografskih iščitavanja prikaza ostrva jeste da on predstavlja ostrvo svetog Ladislava, kako se zvao historijski srednjovjekovni Bihać.</s><s>Bihać se prvi put spominje u povelji ugarskog kralja Bele IV izdatoj 25. februara 1260.</s><s>Ista povelja spominje da je grad nastao na ostrvu svetog Ladislava i da je u vlasti opatije u mjestu Topusko.</s><s>Ubrzo potom, 1262, Bihać je postao kraljevskim gradom (regia civitas), odnosno neovisnom slobodnom općinom.</s>

<s>Ispod prikaza kula i ostrva, jeste prikaz dva ukrštena ključa čije dimenzije iznose 22 × 13 cm.</s>

<s>U zadovoljavajućem je stanju očuvanosti.</s><s>Grb je oštećen u gornjem desnom uglu te je potrebna njegova konzervacija.</s>

<s>Literatura 
 Lopašić, Radoslav (1943).</s><s>Bihać i Bihaćka Krajina, mjestopisne i poviestne crtice.</s><s>Zagreb: Tipografija.</s>

<s>Reference</s>

<s>Vanjski linkovi</s>

<s>Službeni sajt komisije nacionalnih spomenika Bosne i Hercegovine</s>

<s>Nacionalni spomenici u Bihaću</s>

